१२ बर्ष भन्दा मुनिका बालबालीकाहरुका लागि छ महिनासम्म बिभिन्न राउण्डमा संचालित सो किड्स डान्सिङ्ग आईकनमा प्रमिशा खत्री द्धितिय र शौरभ पाण्डे तृतिय स्थान हासिल गर्न सफल भएका छन ।
यसैगरि सिमाना न्यौपाने भिवर्स च्वाईस विनर बनेकी छन भने बिमला पचभैया र वास्ना सावत उत्कृष्ठ प्रस्तृतीबाट पुरस्कृत भएको साधना साँस्कृतिक कला केन्द्रद्धारा संचालक अनु रजकले बताए ।
बिजयी तथा सहभागिहरुलाई पुरस्कार तथा प्रमाण पत्र बितरण गर्दै नेपाल साँस्कृतिक संस्थानका महाप्रबन्धक राजेश थापाले प्रतिभाहरुको खोजी, बिकास र संरक्षणगर्नु सबैको दायित्व भएको बताए ।
नेपालमा एक मात्र साँस्कृतिक संस्थान रहेको उल्लेख गर्दै महाप्रबन्धक थापाले अव निकट भबिष्यमै प्रदेश स्तरमा साँस्कृतिक संस्थानहरु स्थापना हुने र यसको शुरुआत रुपन्देहीबाट हुने जानकारी गराए । रुपन्देहीको तिलोत्तमा नगरपालीकासँगको सहकार्यमा बनबाटीका आसपासमा जग्गा उपलब्ध गराउनका लागि कार्ययोजना निर्माणको तयारी भैरहेको पनि थापाले बताएका छन ।
साधना साँस्कृतिक कला केन्द्रका संचालक अनु रजकको सभापतित्व र कार्यक्रम संयोजक प्रियंका थापाको स्वागत मन्तब्यबाट शुरु भएको सो कार्यक्रममा प्याब्सनका प्रदेश सदस्य लालहरी पाण्डेले शुभकामना मन्तब्य ब्यक्त गरेका थिए भने कार्यक्रममा गीता थापा, स्वजन रधुबंशी, र यम पुनले निर्णायकको भुमिका निर्वाह गरेका थिए ।
सो अवसरमा संचार क्षेत्रबाट साँस्कृतिक एवं कला क्षेत्रको बिकास र प्रबद्र्धनमा उल्लेख्य योगदान पुराए वापत बरिष्ठ पत्रकार हरिश ढकाललाई सम्मान गरिएको थियो ।